als_Latn dik_Latn ron_Latn
Ministrja e Financave, Helga Vukaj thirri në një takim urgjent pune zv Ministrat dhe Drejtuesit e Lartë në ministri nga ku kërkoi rritjen e eficensës së adminsitratës në këtë fazë tranzitore të kalimit të vendim-marrjes tek teknicienët.
Ministrja vlerësoi kontributin profesional dhe kërkoi të mos tolerohet asnjë sjellje burokratike që bllokon në mënyrë të qëllimshme shërbimet ndaj publikut.
Në takimin me stafin e minsitrisë, Vukaj ritheksoi masat administrative dhe penale që do të merren për çdo punonjës; staf politik apo adminsistrativ që përdor zyrën e shtetit për propagandë dhe favorizim të operatorëve të vecantë të biznesit, me qëllim financimin e fushatave elektorale.
Ministrja deklaroi se po hartohet një strategji veprimi për parandalimin dhe luftimin e cdo forme korrupsioni dhe përdorimi të administratës në fushatën elektorale.
Ajo kërkoi që të gjitha Institucionet dhe departamentet në varësi të ministrisë së Financave të riaktivizojnë platformën telefonike pa pagesë: 0800-1963 për denoncimin e korrupsionit dhe cdo forme abuzimi me detyrën shtetërore.
als_Latn als_Latn als_Latn als_Latn als_Latn